da hu da de nl da da da da da de en en fr da da en en tr ceb pt en da da en da da da en en ceb da da da fr de sv da en en da da af en sv da da ro da nb hu da de nl da da da da da de en en fr da da en en tr ceb pt en da da en da da da da da da fr it da oc en da da da da en da da da da da da en da da da da da da da en da da da da da az da de sv es es en en da da fr nb da da da da ro da da da ro en da da da da da da en da en da de nb de da da da nb da da sv da en en nb da pl en nl en en de pl da da da da en da da da en en nl en da ceb en da da sv fr da sv da da en en en en da en da da da en da en en
"Ugen plus det løse" synes uforløst | KLF, Kirke & Medier
KLFs ønskeliste til ny medieaftale
Velkommen! Log ind på din konto
Forgot your password? Get help
En adgangskode vil blive sendt til din email.
Forside Nyheder "Ugen plus det løse" synes uforløst
Manipulerer DR med sine seere i programmet "Ugen plus det løse" med Huxi Bach? Mandlig præst, der er imod kvindelige præster, blev placeret i et indslag om modstand mod at give kvinder hånden.
Søndag havde Huxi Bach premiere på et satireprogram om tidens store temaer: “Ugen plus det løse”, som sendes på DR2. I søndags tog Huxi Bach fat på kristendommen og folkekirken – med henvisning til public service-kontrakten:
“Vi kan lige så godt her i første program få sat flueben ved det…”
Anledningen er TV 2-programmet Guds bedste børn og debatten om håndtryk.
Er han imod at give kvindelige præster hånden…?
Programmet tager fat i et gammelt interview med sognepræst Flemming Baatz Kristensen. I sit oplæg til indslaget siger Huxi Bach: “Flemming udmærker sig ved som præst at være rigtig bange for pigelus – og giver derfor ikke hånd til kvindelige præster.”
Hvad han imidlertid ikke fortæller, er, at interviewet slet ikke handler om at give hånd til kvindelige præster eller ej. Men om hvorvidt han er for eller imod kvindelige præster. Men det undlader Huxi Bach at fortælle seerne.
Det, der for alvor er begrædeligt, er, at “Ugen plus det løse” sammenblander muslimske mænds kategoriske afvisning af at give hånd til kvinder og visse mandlige præsters modstand mod kvindelige præster – og i DR2s dækning bliver det til, at de er imod at give hånd til kvindelige præster.
Man kan mene, hvad man vil om kvindelige præster. Men at sætte visse muslimers modstand mod at give kvinder hånden overfor visse præsters modstand mod kvindelige præster er tåbeligt.
For nylig var der en sag med en ambassadør, der ikke ville give hånd til Pia Kjærsgaard. Jeg tror ikke, at Flemming Baatz Kristensen ville have nogen problemer med at give hånd til Pia. Og dermed falder sammenligningen helt til jorden.
Gammel vin på nye flasker – men det er stadig gammelt…
Den kører på debatten om omskæring, som ikke har noget som helst med folkekirken at gøre – og kommer også med en lille stikpille til pædofilisagerne i Den katolske kirke…
Christian Hedegaard fra Evangelist kommer igen i rotation og bliver latterliggjort for en gammel udtalelse om dødeopvækkelse (fra DR2-programmet Tal med Gud).
Endelig får Naser Khader i sin rolle som kirkeordfører for Det Konservative Folkeparti også et fur. At Naser Khader ikke kan redegøre for evolutionsteorien, må stå for egen regning. Men forløberen for “Ugen plus det løse” nemlig “Tæt på sandheden” med Jonathan Spang kørte også på Khader, og hvis Huxi fortsætter i samme rille, tenderer det voksenmobning.
Annika Aakjærs “godnatsang” til sidst i udsendelsen var et underligt miskmask af fordomme, selvskabte fjendebilleder og fiktive konflikter… “Vi siger slet ingenting // Når de omskærer drengetissemænd,” synger hun. Hvem krænker hendes ytringsfrihed? Hun kan allerhøjst få en saglig kritik for sin gendigtning af “ikke-sager”.
Udsendelsen skal til gengæld have ros for sin behandling af Guds bedste børn, for “kritikken” af Ateistisk Selskab og for rent faktisk at tale med (og ikke kun om) de kristne – i dette tilfælde Rie Skårhøj (som håndterer satiren rigtig godt!). Det verbale maskingevær mod sognepræst Erik Meier Andersen begyndte godt, men blev mere og mere mærkeligt og skulle være stoppet tidligere.
Manipulerede DR med sine seere?
Normalt skal de parter, der bliver udsat for kritik, have mulighed for at respondere. Jeg ved ikke, om man kan forvente det samme af et satireprogram, selvom det er på DR – med de publicistiske dyder, der deraf følger. Men Flemming Baatz Kristensen burde være blevet hørt – om ikke andet så i hvert fald i researchen. Så kunne man måske have undgået programmets helt store brøler: For programmet dumper for alvor, når man lægger op til et klip fra et interview med Flemming Baatz Kristensen, der er imod kvindelige præster, og postulerer, at han skulle være imod at give kvindelige præster et håndtryk. Det er elendigt håndværk…
Ugen plus det løse lægger op til at være et program, der perspektiverer et aktuelt tema i en ironisk tone. Temaet om kristendom og folkekirken havde momenter af noget godt og kærlig kritik, men var meget inkonsistent, overfladisk og nærmede sig noget manipulerende…
Det bør DR og Huxi Bach kunne gøre bedre!
Se udsendelsen på DR TV – og send gerne din reaktion til os.
Tidligere artikelTV2 sætter fokus på den grove tone i det offentlige rum
Næste artikelClement Kjersgaard: Direkte tv giver gennemsigtighed
RELATEREDE ARTIKLERMERE FRA FORFATTEREN
Derfor står morgenandagten så stærkt
Regeringens medieudspil tager fat i mange relevante udfordringer, men mangler at svare på ét vigtigt spørgsmål
Der kommer alligevel levende billeder fra Morgenandagten under OL
EFTERLAD ET SVAR Annullér svar
Vil du modtage vores nyhedsbrev?
Skriv dit navn her
Du har ikke skrevet en gyldig kommentar
Skriv din emailadresse her
Save my name, email, and website in this browser for te next time I comment.
Ved at bruge denne formular accepterer du opbevaring og håndtering af dine data på dette website. *
En public service-kontrakt uden kristendom er risikabel
Stefan Vase - 21. september 2022 0
DR vildleder befolkningen i debatten om arbejdsmiljø og kvindelige præster
Har du hørt sommerserien om krig og kriser?
Derfor står morgenandagten så stærkt
Hvorfor kaster Politiken skidt på en dokumentar om en kirke?
KLF giver Buketten til Borgen og Adam Price
Gudstjeneste i radio - Kirker.dk til Faste programmer om tro
Inge Lise Nielsen til Modstand mod DRs sproglige deroute spreder sig
Stefan Ingerslev til DR vil reformere trosstoffet på radio og tv
Kirsten Jørgensen til DR må fjerne Onkel Reje fra sendefladen
KLF, Kirke & Medier hædrer Silja Okking - medier i relation til DR klapper i om Onkel Reje
Tlf. 86 62 74 66 (tirsdag - torsdag 10-14)
En public service-kontrakt uden kristendom er risikabel
Fra teknologibegejstret til teknologiskeptisk
DR vildleder befolkningen i debatten om arbejdsmiljø og kvindelige præster
Har du hørt sommerserien om krig og kriser?
Faste programmer om tro
© 2022 KLF, Kirke & Medier - Leveret af lynglund.dk
Dette website bruger funktionelle cookier og eksterne scripts til at forbedre din oplevelse.
Dette website bruger funktionelle cookier og eksterne scripts til at forbedre din oplevelse. Hvilke cookier og scripts der bruges, og hvordan de påvirker dit besøg, er angivet til venstre. Du kan til enhver tid ændre dine indstillinger. Dine valg vil ikke påvirke dit besøg.
NOTE: Disse indstillinger gælder kun for den browser og enhed, du bruger i øjeblikket.
Vi benytter Google analytics for at indsamle data til at forbedre brugeroplevelsen på hjemmesiden.
Powered by Cookie Information